wickkiey/tamil-wikipedia-chunked huggingface dataset:
# மருத்துவ பூச்சியியல்

## பூச்சிகளால் பரவும் நோய்கள்

### பெரும் பாதிப்பினை ஏற்படுத்துவன

- டெங்குக் காய்ச்சல் - கடத்திகள்: *ஏடிசு எஜிப்டி* (முக்கிய திசையன்) *ஏடிசு அல்போபிக்டசு* (சிறு கடத்தி). ஆண்டுக்கு 50 மில்லியன் மக்கள் டெங்குவால் பாதிக்கப்படுகின்றனர், 25,000 பேர் இறக்கின்றனர். 100க்கும் மேற்பட்ட நாடுகளில் 2.5 பில்லியன் மக்களை அச்சுறுத்துகிறது.
- மலேரியா - கடத்திகள்: *அனோபிலிசு* கொசுக்கள். ஒவ்வொரு ஆண்டும் 500 மில்லியன் மக்கள் மலேரியாவால் கடுமையாக நோய்வாய்ப்படுகிறார்கள். ஒரு மில்லியனுக்கும் அதிகமானோர் இறக்கின்றனர்.
- லெஷ்மேனியாசிஸ் - கடத்திகள்: புதிய உலகில் *லுட்சோமியா* மற்றும் பழைய உலகில் *பிளெபோடோமசு* பேரினத்தில் உள்ள சிற்றினங்கள். இரண்டு மில்லியன் மக்கள் பாதிக்கப்பட்டுள்ளனர்.
- அரையாப்பு பிளேக்கு - முதன்மை கடத்தி: *ஜெனோப்சில்லா சியோபிசு* குறைந்தது 100 தெள்ளுச் சிற்றினங்கள் பிளேக்கினைப் பரப்புகின்றன. பெரும் அச்சுறுத்தல் வருடத்திற்குப் பல ஆயிரம் அதிக நோய்க்கிருமித்தன்மை மற்றும் விரைவான பரவல்.
- தூக்க நோய் - கடத்தி: செட்சி ஈ, அனைத்து சிற்றினங்களும் அல்ல. கீழ்மை சகாரா ஆப்பிரிக்காவின் 36 நாடுகளில் உள்ள மில்லியன் கணக்கான மக்களைத் தூக்க நோய் அச்சுறுத்துகிறது
- டைபஸ் -–கடத்திகள்: பூச்சிகள், ஈக்கள் மற்றும் உடல் பேன்கள் ஆண்டுக்கு 16 மில்லியன் பாதிப்புகள், இதன் விளைவாக ஆண்டுதோறும் 600,000 இறப்புகள் ஏற்படுகின்றன.
- *வூச்சிரேரியா பெங்கிரப்டி* - மிகவும் பொதுவான கடத்தி: கொசு பேரினங்கள்: *கியூலெக்சு*, *அனோபிலிக்சு*, *மான்சோனியா* மற்றும் *ஏடீசு*; 120 மில்லியனுக்கும் அதிகமான மக்களைப் பாதிக்கிறது.
- மஞ்சள் காய்ச்சல் - முதன்மை நோய்க்கிருமிகள்: *ஏடிசு சிம்ப்சோனி, ஏ. ஆப்பிரிகானசு* மற்றும் *ஏ. எஜிப்தி* ஆப்பிரிக்காவில், தென்னமெரிக்காவில் *கீமோகாகசு* பேரினம் மற்றும் பிரான்சில் *சாபெதெசு* பேரினத்தில் சில சிற்றினங்கள். ஆண்டுக்கு 200,000 மஞ்சள் காய்ச்சல் (30,000 இறப்புகளுடன்) மதிப்பிடப்பட்டுள்ளது.
# மருத்துவ பூச்சியியல்

## பூச்சிகளால் பரவும் நோய்கள்

### சிறுதொற்று

- ராஸ் ரிவர் காய்ச்சல் - கடத்திகள்: கொசுக்கள், முக்கிய திசையன்கள் *ஏடிசு விஜிலாக்சு*, *ஏடிசு கேம்ப்டோர்ஹைஞ்சசு* மற்றும் *குயூலெக்சு அனுலிரோசுட்ரிசு*
- பார்மா வன தீநுண்மி – கடத்தி: அறியப்பட்ட கடத்திகள் *குயூலெக்சு அனுலுரிசுரிசு*, *ஆக்லெராடசு விஜிலாக்சு* மற்றும் *ஆ. கேம்ப்ட்ரோரைங்கசு* மற்றும் *குளுக்கோய்ட்சு மர்க்சி*
- குஞ்சின் மூளையழற்சி (கொசுக்கள்)
- முர்ரே பள்ளத்தாக்கு மூளையழற்சி தீநுண்மி- முக்கிய கொசு கடத்தி: *குலெக்சு அனுலிரோசுட்ரிசு*.
- ஜப்பானிய மூளையழற்சி - பல கொசுக் கிருமிகள், மிக முக்கியமானவை *குயூலெக்சு* *டிரைடேனியோரைங்கசு*.
- மேற்கு நைல் திநுண்மி- கடத்திகள்: புவியியல் பகுதிக்கு ஏற்ப மாறுபடும்; அமெரிக்காவில் *குயூலெக்சு பைபென்சு* (கிழக்கு ஐக்கிய நாடுகள்), *குயூலெக்சு டார்சாலிசு* (நடுமேற்கு மேற்கு), மற்றும் *குயூலெக்சு குயின்குபேசியேட்டசு* (தென்கிழக்கு) ஆகியவை முக்கிய திசையன்களாகும்.
- லைம் நோய் - கடத்திகள்: *இக்சோட்சு* பேரினத்தின் பல சிற்றினங்கள்
- அல்குர்மா வைரஸ் - கடத்தி: உண்ணி
- க்யாசனூர் காடு நோய் - கடத்தி: *ஹீமாபிசாலிசு இசுபைனிகெரா*
- ப்ரூஜியா திமோரி பைலேரியாசிசு - முதன்மை கடத்தி: *அனோபிலசு பார்பிரோசுட்ரிசு*
- பேபேசியா - வெக்டார்: *ஐக்சோட்சு* உண்ணி.
- கேரியன்ஸ் நோய் - வெக்டர்கள்: *லுட்சோமியா* இனத்தைச் சேர்ந்த மணல் ஈக்கள்.
- சாகஸ் நோய் - வெக்டார்: *டிரைடோமினே* என்ற துணைக் குடும்பத்தின் கொலைகாரப் பூச்சி முக்கிய கடத்திகள் *ட்ரையடோமா*, *ரோட்னியசு* மற்றும் *பான்சுட்ராங்கிலசு* வகைகளில் உள்ள சிற்றினங்கள் ஆகும்.
- சிக்குன்குனியா - நோய்க்கிருமிகள்: *ஏடிசு* கொசுக்கள்
- மனித எவிங்கி எர்லிச்சியோசிசு - கடத்தி: *ஆம்ப்லியோம்மா அமெரிக்கன்*
- மனித கிரானுலோசைடிக் எர்லிச்சியோசிசு - வெக்டார்: *ஐக்சோட்சு இசுகபுலாரிஸ்*
- ரிப்ட் பள்ளத்தாக்கு காய்ச்சல் - கடத்திகள்: *ஏடிசு* மற்றும் *குயூலெக்சு* வகைகளில் உள்ள கொசுக்கள்
- ஸ்க்ரப் டைபஸ் - கடத்தி: சிக்கர்
- லோவா லோவா பைலேரியாசிசு - கடத்தி: *கிரைசாப்சு* சிற்றினம்.
-
# பர்ஜாலா சட்டமன்றத் தொகுதி

**பர்ஜாலா சட்டமன்றத் தொகுதி** (*Barjala Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது திரிபுரா மேற்கு மக்களவைத் தொகுதியின் ஒரு பகுதியாகும்.
# பர்ஜாலா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | பசனா சக்ரபர்த்தி | இந்திய தேசிய காங்கிரசு |
| 1977 | கௌரி பட்டாச்சார்ஜி | இந்தியப் பொதுவுடமைக் கட்சி (மார்க்சிஸ்ட்) |
| 1983 |  |  |
| 1988 | தீபக் குமார் ராய் | இந்திய தேசிய காங்கிரசு |
| 1993 | அருண் பௌமிக் | ஜனதா தளம் (பி) |
| 1998 | தீபக் குமார் ராய் | இந்திய தேசிய காங்கிரசு |
| 2003 |  |  |
| 2008 | சங்கர் பிரசாத் தத்தா | இந்திய பொதுவுடமைக் கட்சி (மார்க்சிஸ்ட்) |
| 2013 | ஜிதேந்திர சர்க்கார் | இந்திய தேசிய காங்கிரசு |
| 2016 இடைத் தேர்தல் | ஜுமு சர்க்கார் | இந்திய பொதுவுடமைக் கட்சி (மார்க்சிஸ்ட்) |
| 2018 | திலிப் குமார் தாசு}}  
=== 2016 இடைத்தேர்தல் ===  
== மேலும் பார்க்கவும் ==  
* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம் |  |
# பொன்தலை விசிறிவால் கதிர்க்குருவி

**பொன்தலை விசிறிவால் கதிர்க்குருவி** ( *Golden-headed cisticola* ) என்பது ஆத்திரேலியா மற்றும் பதின்மூன்று ஆசிய நாடுகளில் காணப்படும் சிஸ்டிகோலிடே குடும்பத்தில் உள்ள போர்ப்லர் இனப் பறவையாகும். இது சுமார் நீளம் வரை வளரும். இது பொதுவாக பழுப்பு மற்றும் பாலேட்டு வெண்மை நிறத்தில் இருக்கும். ஆனால் இனச்சேர்க்கை காலத்தில் வித்தியாசமான தோற்றமாக, தங்க நிற உடலாகவும் குறுகிய வால் உள்ளதாகவும் மாறும். இது ஒரு அனைத்துண்ணியாகும். மேலும் அடிக்கடி பலவிதமான குரல்களை எழுப்புவதாக உள்ளது. "அனைத்து பறவைகளிலும் சிறந்த தையல்காரர்" என்று இது அறியப்படுகிறது, இது தாவரங்கள் மற்றும் சிலந்தி நூல்களிலிருந்து கூட்டை உருவாக்குகிறது. இது மழைக்காலத்தில் இணைசேரும். இப்பறவை மிகப் பெரிய வாழிடப் பரப்பையும் எண்ணிக்கையையும் கொண்டுள்ளது, இதன் எண்ணிக்கை அதிகரித்து வருவதாகக் கருதப்படுகிறது.
# பொன்தலை விசிறிவால் கதிர்க்குருவி

## வகைபிரித்தல்

இதில் பன்னிரண்டு துணையினங்கள் அங்கீகரிக்கப்பட்டுள்ளன:  
- *C. e. tytleri* <small>ஜெர்டன், 1863</small> – தெற்கு நேபாளம் மற்றும் வடகிழக்கு இந்தியா முதல் வடக்கு மியான்மர் மற்றும் தென்மேற்கு சீனா வரை
- *C. e. erythrocephalus* <small>பிளைத், 1851</small> - தீபகற்ப இந்தியா
- *C. e. equicaudatus* <small>Baker, ECS, 1924</small> – கிழக்கு மியான்மர், தாய்லாந்து மற்றும் இந்தோசீனா
- *C. e.* *courtoisi* <small>La Touche, 1926</small> - தெற்கு மற்றும் கிழக்கு சீனா
- *C. e.* *volitans* <small>( R. Swinhoe, 1859)</small> - தைவான்
- *சி. ஈ. semirufus* <small>Cabanis, 1872</small> – பிலிப்பைன்ஸ் மற்றும் சூலு தீவுக்கூட்டம்
- *C. e. rusticus* <small>வாலஸ், 1863</small> - சுலாவெசி மற்றும் தெற்கு மலுக்கு தீவுகள்
- *C. e. lineocapilla* <small>Gould, 1847</small> – சுமத்ரா, தென்மேற்கு போர்னியோ, சாவகம், சிறிய சுந்தா தீவு மற்றும் வடமேற்கு ஆத்திரேலியா
- *C. e. diminutus* <small>மேத்யூஸ், 1922</small> – நியூ கினியா, டொரெஸ் நீரிணையில் உள்ள தீவுகள் மற்றும் வடகிழக்கு ஆத்திரேலியா
- *C. e. alexandrae* <small>மேத்யூஸ், 1912</small> - வடக்கு ஆத்திரேலியாவின் உள் பகுதி
- *C. e. exilis* <small>(Vigors & Horsfield, 1827)</small> - கிழக்கு மற்றும் தென்கிழக்கு ஆத்திரேலியா
- *C. e. polionotus* <small>மேயர், 1934</small> - பிசுமார்க் தீவுக்கூட்டம்
# பொன்தலை விசிறிவால் கதிர்க்குருவி

## விளக்கம்

பொன் தலை விசிறிவால் கதிர்குருவி ஒரு சிறிய இனமாகும். இது வரை நீளமாகவும், எடையிலும் இருக்கும். ஆண் பறவைகளை விட பெண் பறவைகள் சற்று கனமாக இருக்கும். இதன் தோற்றம் கருப்பு-முதுகு கதிர்குருவி ( *சிஸ்டிகோலா எக்ஸிமியஸ்* ) போலவே இருந்தாலும், பொன் தலை விசிறிவால் கதிர்க்குருவி இனப்பெருக்க காலத்தில் குறுகிய வால் கொண்டிருக்கும். கருங்கொட்டு கதிர்க்குருவிவியும் ( *சிஸ்டிகோலா ஜுன்சிடிஸ்* ) ஒத்தது, ஆனால் பொன் தலை விசிறிவால் கதிர்க்குருவியைப் போன்று "செழுமையான பொன்" தலை இல்லை.  
ஆண் பறவைக்கு பல பண்புகள் உள்ளன, அவை இனப்பெருக்க காலத்தில் மட்டுமே தங்க நிற உடல், தங்க ஆரஞ்சு நிறத் தலை, மங்கிய கன்னம் ஆகியவற்றைக் கொண்டிருக்கும். மேலும் அது அப்போது குறுகிய வாலைக் கொண்டிருக்கும்; குறுகிய வால் என்பது ஆணின் இனப்பெருக்க வெற்றியைக் கூட்டுவதாக காட்டப்படுவதால் அது பாலியல் தேர்வின் விளைவாக இருக்கலாம். இனப்பெருக்க காலம் தவிர்த்த சமயத்தில் பெண் பறவைகளும் ஆண் பறவைகளும் தோற்றத்தில் ஒரே மாதிரியாக இருக்கும். இவை பாலேட்டு நிற அடிப்பகுதியும், பழுப்பு நிற மேல்பகுதியையும் கொண்டிருக்கும். இவற்றின் உடலின் மேற்பகுதியில் கருப்பு அல்லது அடர் பழுப்பு நிற கோடுகள் இருக்கும். கறுப்பு நிற இறக்கைகளின் விளிம்புகள் மஞ்சள் நிறத்தில் உள்ளன. மேலும் பொன்நிறத் தலையைக் கொண்டிருக்கும். முதன்மையாக பூச்சிகள், சிறிய நத்தைகள் போன்ற முதுகெலும்பில்லாத உயிரினங்களை உண்கிறது, என்றாலும் புல் விதைகளையும் உண்கிறது. இது பொதுவாக தரையில் உணவு தேடுகிறது, புல் போன்ற பல்வேறு தாவரங்களுக்கு இடையில் தன்னை மறைத்துக் கொண்டு, மெதுவாக நகரும். இது பொதுவாக அதன் வாழ்நாள் முழுவதும் ஒரே பகுதியில் வாழ்கிறது, சில சமயங்களில் வேறு இடத்திற்கு நகரும். நியூ கினியா மற்றும் டாஸ்மேனியாவின் பதிவுகள் இது திசைமாறி அலைந்து திரியும் பறவையாக இருப்பதைக் காட்டுகின்றன. மேலும் இது சீனாவில் பகுதி இடப்பெயர்வு மேற்கொள்வதாக உள்ளது. இனப்பெருக்கம் இல்லாத பருவத்தில் இதைக் கண்டறிவது பெரும்பாலும் கடினமாகும்.  
பெண்பறவை மூன்று அல்லது நான்கு முட்டைகள் இட்டு அடைகாக்கிறது, அடைகாத்தல் காலம் 11 நாட்கள் ஆகும். குஞ்சு பொரித்து உயிர்வாழும் முட்டைகளின் விகிதம் 32% ஆகும். குஞ்சு பொரித்த பிறகு, பெண் குஞ்சுகளுக்கு உணவளிக்கிறது, ஆண் கூட்டை பாதுகாக்கிறது, அதன் அருகே வரும் விலங்குகளை விரட்டுகிறது. குஞ்சுகள் 11-13 நாட்கள் கூட்டில் இருக்கும்.
# வேப்பங்குளம்

**வேப்பங்குளம்** (*Veppankulam*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.
# வேப்பங்குளம்

## மக்கள்தொகை

2011 மக்கள்தொகை கணக்கெடுப்பின்படி, வேப்பங்குளத்தில் 681 ஆண்கள் மற்றும் 767 பெண்கள் என மொத்தம் 1448 பேர் இருந்தனர். பாலின விகிதம் 1126 ஆக இருந்தது. எழுத்தறிவு விகிதம் 81.18 ஆகும். வேப்பங்குளம் தென்னை ஆராய்ச்சி நிலையம் பரப்பளவில் மாநிலத்திலேயே மிகப்பெரியது.  
இக்கிராமத்தின் தெற்கே அமைந்துள்ள மாரியம்மன் கோயில், சுற்றுவட்டாரப் பகுதியில் பிரசித்தி பெற்ற கோயிலாகும்.
# சாமூத்திரி கோபுரம்

**சாமூத்திரி கோபுரம்** (Samoothiri Tower) என்பது தென்னிந்தியாவின் கோழிக்கோடு நகரத்தில் அமையவுள்ள ஒரு பல மாடிக் கோபுரம் ஆகும். மலபாரின் சுற்றுலாத் துறைக்கான தகவல் மையமாக இந்த கோபுரம் கட்டப்படும். சாமூத்திரி கோபுரம் 62 மீ உயரம் கொண்டதாக இருக்கும். முதல் இரண்டு தளங்களில் ஒரு வரலாற்று அருங்காட்சியகமும் 14 ஆவது அடுக்கில் ஒரு பார்வைக் கூடம் இருக்கும். பார்வைக் கூடத்திலிருந்து முழு நகரத்தின் பரந்த காட்சிகளையும் கண்டு அனுபவிக்க முடியும்.  
சாமூத்திரி கோபுரம் கோழிக்கோட்டின் புகழ்பெற்ற ஆட்சியாளர்களான சாமூத்திரியின் பெயரால் அழைக்கப்படுகிறது. குங்காலி மரக்கார் என்ற பெயரில் உள்ள தோட்டத்துடன் இந்த கோபுரம் இரட்டையாக அமைக்கப்படும். மேலும் அருகில் உள்ள மனஞ்சிரா சதுக்கத்தில் இருந்து நிலத்தடி அணுகலையும் கொண்டிருக்கும்.  
கட்டிடத்தின் வடிவமைப்பு அங்கீகரிக்கப்பட்டு, கேரள அரசு கோபுரத்திற்கு அனுமதி அளித்துள்ளது.
# சாமூத்திரி கோபுரம்

## இவற்றையும் காண்க

- கோழிக்கோடு
- மானாஞ்சிறா
- சரோவரம் உயிரியல் பூங்கா
# இரத்தினம் கலை அறிவியல் கல்லூரி

**இரத்தினம் கலை மற்றும் அறிவியல் கல்லூரி** (*Rathinam College of Arts and Science*) என்பது கோயம்புத்தூர் ஈச்சனாரியில் உள்ள தனியார் கலை அறிவியல் கல்லூரியாகும். இது 2001 ஆம் ஆண்டு தொடங்கப்பட்டு, பாரதியார் பல்கலைக்கழகத்தின் கீழ் இயங்கிவருகிறது. என்ஏஏசி தரமதிப்பீட்டில் ஏ++ பெற்றுள்ளது.
# இரத்தினம் கலை அறிவியல் கல்லூரி

## துறைகள்

இக்கல்லூரியில் உள்ள துறைகள்.
1. கணினி அறிவியல்
1. வணிகவியல்
1. உயிர் அறிவியல்
1. இயற்பியல்
1. கணிதம்
1. மனவியல்
1. அலங்கார வடிவமைப்பு
1. காட்சி தொடர்பியல்
1. ஆங்கிலம்
1. மேலாண்மை
# மராத்து கடற்கரை

**மராத்து கடற்கரை** (*Marad Beach*) என்பது இந்தியாவின் கேரள மாநிலம் கோழிக்கோடு நகரத்தில் கல்லாய் அருகே உள்ள ஒரு சிறிய மீன்பிடி கிராமமாகும். கல்லாய் இரயில் நிலையத்திற்கு பின்புறம் மராத்து கடற்கரை அமைந்துள்ளது.  
மராத்து சாலை கல்லாய் நகரில் இருந்து தொடங்குகிறது. சாக்கும் கடவு கிராமம் மற்றும் பையனக்கல் கிராமம் வழியாக இச்சாலை செல்கிறது. மராத்து மற்றும் கய்யாடித்தோடு கிராமங்கள் ஒன்றையொன்று ஒட்டியவையாகும்.
# மராத்து கடற்கரை

## வரலாறு

2003 ஆம் ஆண்டில், மதம் சார்ந்த ஒரு சம்பவத்தில் எட்டு இந்துக்களும் ஒரு முசுலீமும் இங்கு கொல்லப்பட்டனர். 2009 ஆம் ஆண்டில் சிறப்பு நீதிமன்றம் 62 பேருக்கு ஆயுள் தண்டனை விதித்தது.
# மராத்து கடற்கரை

## பொருளாதாரம்

இங்கு மீன்பிடித்தல் முக்கிய பொருளாதார மேம்பாட்டு நடவடிக்கையாகும்.
# மராத்து கடற்கரை

## அடையாளங்கள்

- தேசிய நெடுஞ்சாலையில் உள்ள பன்னியங்கரையில் பன்னியங்கரை சாலை மேம்பாலம் கட்டப்பட்டு வருகிறது. இந்த மேம்பாலம் கட்டி முடிந்ததும், மராத்து கடற்கரை பயன்பெறத் தொடங்கும்.
- கோதீசுவரம் கோவில்
# மராத்து கடற்கரை

## இவற்றையும் காண்க

- கோழிக்கோடு கடற்கரை
- பேப்பூர்
# முர்சி மக்கள்

**முர்சி மக்கள்** (*Mursi*)கிழக்கு ஆப்பிரிக்காவில் உள்ள எத்தியோப்பியா நாட்டின் தென்மேற்கில் தெற்கு சூடான் எல்லையை ஒட்டிய பகுதிகளில், சுர்மா மொழிக் குடும்பத்தில் ஒன்றான முர்சி மொழி பேசும் பழங்குடி மக்கள் ஆவார். 2007ம் ஆண்டின் மக்கள் தொகை கணக்கெடுப்பின்படி, முர்சி மக்கள் தொகை 11,500 ஆக இருந்தது. இவர்களில் 848 பேர் நகர்புறங்களில் வாழ்கின்றனர். இம்மக்கள் மலைகளுக்கிடையே பாயும் ஓமோ ஆறு மற்றும் மகோ ஆறுகளுக்கு இடையே, எத்தியோப்பியா நாட்டின் தனிமையான, தொலைதூரப் பகுதியில் வாழ்கின்றனர். இவர்களின் அண்மைப் பகுதிகளில் ஆரி, பன்னா, போடி, காரோ, வெக்கு, யாங்கடோம் மற்றும் சுர்மா பழங்குடி மக்கள் வாழ்கின்றனர். எத்தியோப்பிய அரசு இம்மக்களை சுர்மா பழங்குடி வகுப்பில் சேர்த்துள்ளனர்.
# முர்சி மக்கள்

## சமயம் & பண்பாடு

முர்சி மக்கள் ஆன்ம வழிபாடு (நீத்தார் வழிபாடு) கடைபிடிக்கின்றனர். நகர்புறங்களில் வாழும் சில முர்சி மக்கள் கிறிஸ்தவ சமயத்தை பின்பற்றுகின்றனர்.முர்சி மற்றும் சுர்மா பழங்குடி பெண்கள் 15வது வயதில் உதட்டில் மர வட்டுகள் அணிகின்றனர். மேலும் சிலர் கூடுதல் பணம் சம்பாதிப்பதற்காக, சுற்றுலாப் பயணிகளைக் கவரும் வகையில் அவை அதிகளவில் அணிகின்றனர்.
# செம்பழுப்பு கதிர்க்குருவி

**செம்பழுப்பு கதிர்க்குருவி** (*Rufous cisticola*)(*சிசுடிகோலா ரூபசு*) என்பது சிசுடிகோலிடே குடும்பத்தில் உள்ள ஒரு வகை பறவை சிற்றினம் ஆகும். இது புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், காம்பியா, கானா, கினி, மாலி, நைஜீரியா, செனிகல், சியேரா லியோனி மற்றும் டோகோ ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் புதர் மற்றும் மிதவெப்பமண்டல அல்லது வெப்பமண்டல உலர் தாழ் நிலப் புல்வெளி ஆகும்.
# சுர்மா மக்கள்

**சுர்மா மக்கள்** (*Suri*), கிழக்கு ஆப்பிரிக்காவின் எத்தியோப்பியா நாட்டின் தென்மேற்கில் தெற்கு சூடான் எல்லைப்பகுதிகளில் வாழும் பழங்குடி மக்கள் ஆவார். 1998ல் சுர்மா மக்கள் தொகை 80,000 மற்றும் 2007ல் 1,86,875 ஆக உயர்ந்துள்ளது. சுர்மா மக்கள் தொடர்புடைய பழங்குடிகள் முர்சி மக்கள், சுர்மா மக்கள் மற்றும் வெக்கு மக்கள் ஆவார்.
# சுர்மா மக்கள்

## சமயம் மற்றும் நம்பிக்கைகள்

97% சுர்மா மக்கள் ஆன்ம வாதம் மற்றும் ஆவி வழிபாடு கடைபிடிக்கின்றனர்.சமீப காலத்தில் சிறிய அளவிலான சுர்மா மக்கள் கிறிஸ்தவ சமயத்தை பின்பற்றுகின்றனர்.
# சுர்மா மக்கள்

## பொருளாதாரம்

சுர்மா பழங்குடிகள் வேளாண்மையை முக்கியத் தொழிலாக கொண்டுள்ளனர்.சோளம், பட்டாணி, முட்டைக்கோஸ், புகையிலை பயிரிடுகினர். மேலும் ஆடு, மாடு போன்ற கால்நடை வளர்ப்புத் தொழிலில் ஈடுபட்டுள்ளனர். தேன் சேகரிக்கின்றனர்.
# சுர்மா மக்கள்

## பண்பாடு

சுர்மா பழங்குடிப் பெண்கள் காதுகளில் மர வட்டத் தட்டு அணிகின்றனர்
# ஸ்ரீ நாராயண குரு கல்லூரி

**ஸ்ரீ நாராயண குரு கல்லூரி** (ஆங்கிலம்:Sree Narayana Guru College) என்பது தமிழ் நாடு கோயம்புத்தூரில் உள்ள தனியார் கலை அறிவியல் கல்லூரியாகும். இது பாரதியார் பல்கலைக்கழகத்தின் கீழ் இயங்கி வருகிறது. இக்கல்லூரி 1994 ஆம் ஆண்டு ஸ்ரீ நாராயண குரு கல்வி அறக்கட்டளையின் சார்பாகத் தொடங்கப்பட்டது..
# ஸ்ரீ நாராயண குரு கல்லூரி

## துறைகள்

இக்கல்லூரியில் உள்ள துறைகள்
1. மொழித்துறை
1. கணினி அறிவியல்
1. வாழ்க்கை அறிவியல்
1. மேலாண்மை
1. சமுக அறிவியல்
1. வணியகவியல்
1. ஆங்கிலம்
1. கணிதம்
# இராமாயணமொழிசம்பு

**இராமாயணமொழிசம்பு** (ഭാഷാരാമായണചമ്പു) என்பது பூனம் நம்பூதிரியால் இயற்றப்பட்ட *மொழிசம்பு* வகையை சேர்ந்த கவிதை-வசனம் கலந்த ஒரு படைப்பாகும். *மொழிசம்பு* படைப்புகளில் இலக்கிய தரம், அளவு, ஆகியவற்றில் இது முதலிடம் பெறுகிறது. *இராமாயண மொழிசம்பு* இராவணனின் பிறப்பு, இராம அவதாரம், தாடகையின் அழிப்பு, போன்றவையில் துவங்கி சுவர்க்கத்தை அடைதல் வரை இருபது ஆய்வுக்கட்டுரைக்ளை கொண்டதாகும். கிட்டத்தட்ட இரண்டாயிரம் சுலோகங்கள், தண்டுகள், நூற்றைம்பதுக்கும் மேற்பட்ட உரைநடைகளையும் கொண்ட இந்த மாபெரும் கிரந்தத்தில் பூனத்தின் கூர்ந்து கவனிக்கும் ஆற்றல், இறைபக்தி, தடையற்ற கற்பனை, மற்றும் தகுந்த வார்த்தை பயன்பாடு, மனதின் விழிப்புணர்வு, ஆகியவற்றை காண இயலும்.
# இராமாயணமொழிசம்பு

## இலக்கிய நூலில் சம்புவின் பெருமை

"... இவை அனைத்தையும் விட அவரது மிகப்பெரிய சாதனை படைப்பு *பாஷா ராமாயண சம்பு*விலுள்ள இராவணன் பிறப்பு முதலான பாகங்களும், மற்றும் 13 சுவாதி திருநாள் சங்கீத கீர்த்தனைகளும் வெளியிடப்பட்டது தான். அதற்கு முன்புவரை இராமாயணசம்பு என்று ஒரு படைப்பு இருந்ததாக யாரும் அறிந்திருக்கவில்லை. இவற்றில் முதல் இரண்டு பகுதிகளுக்கு இராமாயண சம்பு என்றும் மற்ற பகுதிகளுக்கு உத்தர இராமாயண சம்பு என்றும் பெயரிடப்பட்டது." -- இவ்வாறு *கேரள இலக்கிய வரலாறு* என்ற இலக்கிய நூலில் *உள்ளூர் எஸ் பரமேசுவர ஐயர்**,* அறுபத்தி நாலாவது அத்தியாயத்தில் *கே. சிதம்பர வாத்தியார்* என்பவரை பாராட்டி எழுதியுள்ளார்.
# குலாம் மொய்னுதீன் கான்ஜி

**குலாம் மொய்னுதீன் கான்ஜி** (*Ghulam Moinuddin Khanji*) (22 டிசம்பர் 1911 - 13 பிப்ரவரி 2003) பிரித்தானிய இந்தியாவுடன் தொடர்புடைய சமஸ்தானங்களில் ஒன்றான பண்டுவ மானவதர் மாநிலத்தின் ஆட்சியாளராக இருந்தார். இந்தியப் பிரிவினைக்குப் பிறகு பாக்கித்தானுடன் இணைவதற்குத் தேர்வு செய்த போதிலும், அந்த மாநிலம் விரைவில் இந்தியாவுடன் இணைக்கப்பட்டது. அதன் பின்னர் நடந்த வாக்கெடுப்பும் இந்தியாவுடன் இணைவதற்கே வழிவகுத்தது.  
ஒரு திறமையான விளையாட்டு வீரரான இவர் மேற்கு இந்தியாவுக்காக முதல்தர துடுப்பாட்டத்தில் விளையாடினார். மேலும் இவரது பிற்கால வாழ்க்கையில் பாக்கித்தான் வளைதடிப் பந்தாட்ட கூட்டமைப்பின் தலைவராகவும் இருந்தார்.  
கான்ஜி 22 டிசம்பர் 1911 அன்று பண்டுவ மனவதர் இராச்சியத்தின் (இன்றைய குசராத்து, இந்தியா) மனவதரில் நவாப் பதேகுதீன் கான்ஜியின் இரண்டாவது மனைவி பாத்திமா சித்திக் பேகம் என்பவருக்கு மகனாகப் பிறந்தார். மொய்னுதீன் ராஜ்கோட்டில் உள்ள ராஜ்குமார் கல்லூரியில் பட்டம் பெற்றவர்.
# குலாம் மொய்னுதீன் கான்ஜி

## ஆட்சி

கான்ஜி தனது தந்தையின் மரணத்திற்குப் பிறகு 1918 அக்டோபர் 19 அன்று மனவதரின் அரியணை ஏறினார். இவருக்கு ஏழு வயதாக இருந்ததால், இவரது தாயார் 1931 ஆம் ஆண்டு வரை ( இவரது 20 வயது வரை) ஆட்சியாளராக செயல்பட்டார்.  
1947 இல் இந்தியாவின் சுதந்திரம் மற்றும் பிரிவினையைத் தொடர்ந்து, சமஸ்தானங்கள் இந்தியா அல்லது பாக்கித்தானில் சேர அல்லது சுதந்திரமாக இருக்க அழைக்கப்பட்டன. செப்டம்பர் 24 அன்று, கான்ஜி பாக்கித்தானின் புதிய அரசுடன் இணைந்தார். இருப்பினும், இந்திய துணைப் பிரதமர் வல்லபாய் படேலின் உத்தரவின் பேரில், இந்தியா அக்டோபர் 22 அன்று மாநிலத்தை இணைத்தது. மனவதர், மங்ரோல் மற்றும் மூன்று மாநிலங்களில் வாக்கெடுப்பு நடத்தப்பட்டது. பதிவான 31,434 வாக்குகளில் பாக்கித்தானுக்கு ஆதரவாக 34 வாக்குகளே பதிவாகின.
# குலாம் மொய்னுதீன் கான்ஜி

## விளையாட்டு வீரர்

கான்ஜி, மிர்சா நசிருதீன் மசூத் பயிற்சியளித்த மனவதர் வளைதடி பந்தாட்ட அணியின் நிறுவனர் ஆவார். இவரது தலைமையின் கீழ், அந்த அணி நியூசிலாந்தில் சுற்றுப்பயணம் செய்து 1934 இல் அனைத்து போட்டிகளிலும் வெற்றி பெற்றது. அதே ஆண்டில், மேற்கத்திய ஆசிய விளையாட்டுப் போட்டிகளில் நாட்டைப் பிரதிநிதித்துவப்படுத்தும் இந்திய வளைதடிப் பந்தாட்ட அணியில் உறுப்பினராக இருந்தார். பாக்கித்தானுக்கு குடிபெயர்ந்த பிறகு, பாக்கித்தான் வளைதடிப் பந்தாட்ட கூட்டமைப்பின் தலைவரானார்.  
சில சமயங்களில் ரஞ்சிக் கோப்பை துடுப்பாட்ட அணியின் தலைவராகவும் இருந்தார். மேலும் தேசிய மற்றும் சர்வதேச பயணங்களில் மனவதர் துடுப்பாட்டம்-வளைதடி பந்தாட்ட அணிகளை வழிநடத்தினார்.
# குலாம் மொய்னுதீன் கான்ஜி

## சொந்த வாழ்க்கை

கான்ஜி 1933 நவம்பர் 14 அன்று குர்வாய் நவாப்பின் மகளான குத்சியா சித்திக் பேகத்தை தனது முதல் மனைவியாக மணந்தார். பின்னர் ஜூலை 1945 இல் நவாப் அபிதா பேகத்தை இரண்டாவது முறையாக மணந்தார். இவருக்கு ஐந்து மகன்களும் ஆறு மகள்களும் இருந்தனர். இவரது கடைசி மகன் 1963இல் பிறந்தார். கான்ஜியின் பேத்திகளில் ஒருவரான சர்வத் கிலானி ஒரு நடிகை.
# குலாம் மொய்னுதீன் கான்ஜி

## இறப்பு

கான்ஜி பிப்ரவரி 13, 2003 அன்று தனது 92 வயதில் சிந்து மாகாணத்தின் கராச்சியில் இறந்தார்.
# மசுமோம்

**மசுமோம்** (அரபு மொழி: مشموم, *Machmoum*) என்பது அரபு மல்லிகைப் பூக்களால் செய்யப்பட்ட சிறுபூச்செண்டு அல்லது கழுத்தணி சிறுமாலை ஆகும். இம்மலர் பண்பாடு, தூனிசியா நாட்டின் கலாச்சாரம் ஆகும். அந்நாட்டின் நண்பகல் பொழுதிலோ, மாலைப் பொழுதிலோ இவை விற்கப்படுகின்றன. அந்நாட்டின் ஆடவர் காதில் அணிவர். பெண்கள் தன் கைகளிலோ, தங்கள் மார்பகப் பிளவிலோ அணிவர்.
# கே. எஸ். ஜி. கலை மற்றும் அறிவியல் கல்லூரி

**கே. எஸ். ஜி. கலை மற்றும் அறிவியல் கல்லூரி** (ஆங்கிலம்:KSG College of Arts and Science) என்பது தமிழ்நாட்டின் கோயம்புத்தூரில் உள்ள தனியார் கலை அறிவியல் கல்லூரியாகும். இது பாரதியார் பல்கலைக்கழகத்தின் கீழ் இயங்கி வருகிறது. கே.எஸ். கீதா என்பவர் தனது பெயரில் 1997 ஜூலை 4 ஆம் நாள் கே. எஸ். ஜி. கல்வி அறக்கட்டளையினைத் தொடங்கினார். இந்த அறக்கட்டளையின் மூலம் 2001 ஆம் ஆண்டு இக்கல்லூரி தொடங்கப்பட்டது.
# கே. எஸ். ஜி. கலை மற்றும் அறிவியல் கல்லூரி

## பட்டப்படிப்புகள்

இக்கல்லூரியில் இளங்கலைப் படிப்பும் முதுகலைப் படிப்பும் உள்ளன.
1. இளங்கலை கணினிப் பயன்பாடு
1. இளங்கலை வணிகவியல்
1. இளங்கலை கணினி அறிவியல்
1. இளங்கலை தகவல்தொழில்நுட்பம்
1. இளங்கலை பல்லூடகம் மற்றும் இணையத் தொழில்நுட்பம்
1. இளங்கலை உயிரித் தொழில்நுட்பம்
1. இளங்கலை உணவுத் தயாரிப்பு அறிவியல் மற்றும் விடுதி மேலாண்மை
1. இளங்கலை மின்னணுவியல் மற்றும் தொடர்பு சாதனங்கள்
1. இளங்கலை கணிதம்
1. இளங்கலை ஆங்கில இலக்கியம்
1. இளங்கலை தொழில் நிர்வாகவியல்
1. இளங்கலை உளவியல்
1. முதுகலை ஆங்கில இலக்கியம்
1. முதுகலை தகவல் தொழில்நுட்பம்
1. முதுகலை கணிதம்
1. முதுகலை உயிரித் தொழில்நுட்பம்
1. முதுகலை வணிகவியல்
# கே. எஸ். ஜி. கலை மற்றும் அறிவியல் கல்லூரி

## வெளியிணைப்புகள்

-
# கோயம்புத்தூர் கடலியல் கல்லூரி

**கோயம்புத்தூர் கடலியல் கல்லூரி** (ஆங்கிலம்:Coimbatore Marine College) என்பது தமிழ்நாட்டில் கோயம்புத்தூரில் கடல்சார்ந்த படிப்புகளையும் பயிற்சிகளையும் அளிக்கும் தனியார் இருபாலர் கல்லூரியாகும். 2001 ஆம் ஆண்டு கோவையின் மயிலேறிபாளையத்தில் இக்கல்லூரி தொடங்கப்பட்டது. இந்திய கப்பல்துறை இயக்ககத்தின் அங்கீகாரத்தைப் பெற்ற இக்கல்லூரி இந்தியக் கடல்சார் பல்கலைக்கழகத்தின் கீழ் இயங்குகிறது. இக்கல்லூரியில் கடல் அறிவியல், கடல் பொறியியல், கப்பல் மற்றும் போக்குவரத்து நிர்வாகவியல், இளங்கலை வணிக நிர்வாகவியல், முதுகலை வணிக நிர்வாகவியல் போன்ற துறைகள் உள்ளன.
# கான் யூனிசு

கான் யூனிசு தொகுதி, பாலத்தீனிய சட்ட மேலவையில் 5 உறுப்பினர்களைக் கொண்டுள்ளது. 2006 ஆம் ஆண்டில் நடந்த பாலத்தீனிய சட்ட மேலவைக்கானத் தேர்தலில், ஹமாஸ் இயக்கத்தின் உறுப்பினர்கள் 3 பேரும், ஃபத்தா இயக்கத்தின் உறுப்பினர்கள் 2 பேரும் தேர்ந்தெடுக்கப்பட்டனர். இந்நகரம் தற்போது ஹமாஸ் குழுவால் நிர்வகிக்கப்படுகிறது.
# பிரம்மதேசம், திண்டிவனம்

**பிரம்மதேசம்** (*Brahmadesam*) என்பது தமிழ்நாட்டின் விழுப்புரம் மாவட்டத்தில் திண்டிவனம் வட்டத்தில் அமைந்துள்ள ஒரு இந்தியக் கிராம ஊராட்சி ஆகும். விழுப்புரம் மாவட்டம் மரக்காணம் தொகுதிக்கு உட்பட்ட 56 கிராம ஊராட்சிகளில் இதுவும் ஒன்று. பிரம்மதேசத்திற்கான கிராமக் குறியீடு 10. இது மரக்காணம் பகுதியின் கீழ் வருகிறது (பகுதி குறியீடு.12).
# பிரம்மதேசம், திண்டிவனம்

## சொற்பிறப்பியல்

*பிரம்மதேசம்* (பிரம்மாதேசம் என்றும் உச்சரிக்கப்படுகிறது) என்ற சொல்லுக்குத் தமிழில் " பிரம்மாவின் நாடு" என்று பொருள். தமிழ்நாட்டில் குறைந்தது ஐந்து கிராமங்கள் இந்தப் பெயரில் உள்ளன. இவை "பிரம்மதேசம்" என்றும் அழைக்கப்படுகின்றன. இந்த கிராமங்களில் ஒன்று இதே மாவட்டத்தில் உள்ளது. ஆனால் விழுப்புரம் வட்டத்தில் உள்ளது. மற்ற நான்கும் முறையே திருநெல்வேலி, திருவண்ணாமலை, பெரம்பலூர் மற்றும் ஈரோடு மாவட்டங்களில் அமைந்துள்ளன.
# பிரம்மதேசம், திண்டிவனம்

## மக்கள்தொகை

2011 மக்கள்தொகை கணக்கெடுப்பின்படி, பிரம்மதேசத்தின் மக்கள் தொகை 3254 ஆகும். இதில் ஆண்கள் 1636, பெண்கள் 1618 ஆவர். பாலின விகிதம் 989. இங்கு மொத்தம் 591 வீடுகள் உள்ளன. இந்த கிராமத்தில் கல்வியறிவு விகிதம் 69.82% ஆகும்.
# பிரம்மதேசம், திண்டிவனம்

## பொருளாதாரம்

பிரம்மதேசத்தில் பெரும்பான்மையான மக்கள் விவசாயத்தில் ஈடுபட்டுள்ளனர்.கிராமத்தில் விளையும் பயிர்களில் நெல், கரும்பு, சவுக்கு, நிலக்கடலை, பருத்தி மற்றும் சில பயறு வகைகள் அடங்கும். இக்கிராமத்தில் உழவர் சந்தை ஒன்றும் உள்ளது. இங்கு ஒவ்வொரு புதன்கிழமையும் இப்பகுதியில் விளையும் காய்கறிகள், கைவினைப் பொருட்கள் விற்கப்படுகின்றன.கால்நடை வணிகத்திற்கான முக்கிய மையமாகவும் இந்த சந்தை உள்ளது. இது அருகிலுள்ள கிராமங்கள் மற்றும் குக்கிராமங்களிலிருந்து கால்நடை வாங்குபவர்களையும் விற்பவர்களையும் ஈர்க்கிறது.
# பிரம்மதேசம், திண்டிவனம்

## கல்வி

கிராமப்புற மாணவர்களின் கல்வித் தேவைகளைப் பூர்த்தி செய்வதற்காகத் தமிழ்நாடு அரசுப் பள்ளிக் கல்வித் துறையால் நிர்வகிக்கப்படும் ஒரு **அரசு மேல்நிலைப் பள்ளி** மற்றும் ஒரு ஊராட்சி ஒன்றிய நடுநிலைப் பள்ளிகள் அமைத்துள்ளன. அரசுப் பள்ளிகளைத் தவிர, தனியார் பள்ளிகள் - கார்னர்ஸ்டோன் மழலையர் பள்ளி & தொடக்கப் பள்ளி, மற்றும் சில தனியார்ப் பள்ளிகளும் கிராமத்தில் இயங்கி வருகின்றன.
# பிரம்மதேசம், திண்டிவனம்

## கல்வி

### தபால் அலுவலகம்

பிரம்மதேசம் கிராமத்தில் திண்டிவனம் (தலைமை அலுவலகம்) கீழ் செயல்படும் துணைஅஞ்சல் அலுவலகம் உள்ளது. இந்த கிராமம் விழுப்புரம் மாவட்டத்தின் ஆடவல்லிகுத்தான், ஆலங்குப்பம், கில்சிரிவி, கொளத்தூர், முன்னூர், நகர், ஓமிப்பர், பெருமுக்கல், சிறுவாடி வடநெற்குணம், வாடிப்பாக்கம் ஆகிய 11 கிளை அலுவலகங்களுடன் "604301" என்ற அஞ்சல் குறியீட்டைப் பகிர்ந்து கொள்கிறது.
# பிரம்மதேசம், திண்டிவனம்

## கல்வி

### காவல் நிலையம்

விழுப்புரம் மாவட்டம், திண்டிவனம் வட்டத்தில் அமைந்துள்ள பிரம்மதேசம் கிராம ஊராட்சி காவல் நிலையம் செயல்படுகிறது.
# பிரம்மதேசம், திண்டிவனம்

## கல்வி

### அரசு மருத்துவமனை

பிரம்மதேசம் கிராமம் மற்றும் இதைச் சுற்றியுள்ள கிராமப்புற மக்களின் சுகாதாரத் தேவைகளைக் கவனிப்பதற்காகத் தமிழ்நாடு அரசால் நிறுவப்பட்ட ஆரம்பச் சுகாதார நிலையம் செயல்படுகிறது. இங்குள்ள ஆரம்பச் சுகாதார நிலையத்தில் மருத்துவ அலுவலர், வட்டார விரிவாக்கக் கல்வியாளர், ஒரு பெண் சுகாதார உதவியாளர், ஒரு கூட்டுப்பணியாளர் மற்றும் ஆய்வக தொழில்நுட்ப வல்லுநர் ஆகியோர் கவனித்து வருகின்றனர்.
# பிரம்மதேசம், திண்டிவனம்

## போக்குவரத்து

பிரம்மதேசம் மாநில நெடுஞ்சாலையில் (மாநெ-134) அமைந்துள்ளது. அருகிலுள்ள நகரமான திண்டிவனத்துடன் (16 கி.மீ. தூரம்) நன்கு இணைக்கப்பட்டுள்ளது. பாண்டிச்சேரி சுமார் 30 கி.மீ. தொலைவில் அமைந்துள்ளது. இங்கு அரசு மற்றும் தனியார் பேருந்துகள் இயக்கப்படுகிறது.  
தமிழ்நாடு அரசின் போக்குவரத்துத் துறை விழுப்புரம் கோட்டம் மூலம் பிரம்மதேசம் வழியாக இயக்கப்படும் பேருந்துகள் பின்வருமாறு
| 1 | திண்டிவனம் | ராயநல்லூர் |  |
| --- | --- | --- | --- |
| 5 | திண்டிவனம் | வண்டிப்பாளையம் |  |
| 15 | திண்டிவனம் | நல்லூர் |  |
| 22 | திண்டிவனம் | முன்னூர் |  |
| 26 | திண்டிவனம் | ஆடவல்லிகுத்தன் |  |
| 30 | திண்டிவனம் | கிளாப்பாக்கம் |  |
| 189 | மரக்காணம் | சென்னை |  |
| 140 | மரக்காணம் | திண்டிவனம் |  |
| 227 | மரக்காணம் | திண்டிவனம் | } |
# பிரம்மதேசம் (பவானி)

**பிரம்மதேசம்** (*Brahmadesam*) என்பது தமிழ்நாட்டின் ஈரோடு மாவட்டத்தில் உள்ள அந்தியூர் வட்டத்தில் அமைந்துள்ள ஒரு இந்திய ஊராட்சி ஆகும். 2011 மக்கள்தொகை கணக்கெடுப்பின்படி, பிரம்மதேசம் கிராமத்தில் 12839 பேர் வசித்தனர். இவர்களில் 6597 பேர் ஆண்கள் 6242 பேர் பெண்கள் பிரம்மதேசம் கிராமத்தின் கல்வியறிவு விகிதம் 60.96%.
# பாத்மோசெர்கசு

**பாத்மோசெர்கசு** (*Bathmocercus*) என்பது சிசுடிகோலிடே குடும்பத்தைச் சேர்ந்த பறவை பேரினமாகும். இது பின்வரும் சிற்றினங்களைக் கொண்டுள்ளது:  
- கருந்தலை செம்பழுப்புச் சிலம்பன் (*பாத்மோசெர்கசு செர்வினிவென்ட்ரிசு*)
- கருமுக செம்பழுப்புச் சிலம்பன் (*பாத்மோசெர்கசு ரூபசு*)  
*செபோமைக்டர்* பேரினத்தைச் சேர்ந்த சிற்றினங்கள் சில நேரங்களில் இந்த பேரினத்தின் கீழ் வகைப்படுத்தப்படுகின்றன. இருப்பினும் இதன் பிரிவை நியாயப்படுத்தப் பல குறிப்பிடத்தக்க உருவ வேறுபாடுகள் பயன்படுத்தப்படுகின்றன.
# அக்கரை கொடிவேரி

**அக்கரை கொடிவேரி** (*Akkarai Kodiveri*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 15 கி. மீ. தொலைவிலும் மாவட்டத் தலைமையகமான ஈரோட்டிலிருந்து 50 கி.மீ. தொலைவிலும் அமைந்துள்ளது. இந்த கிராமம் கோபிசெட்டிபாளையத்தை சத்தியமங்கலத்துடன் இணைக்கும் சாலையில் அமைந்துள்ளது. அக்கரை கொடிவேரியில் சுமார் 2263 மக்கள் வசிக்கின்றனர்.
# பாரிஜாதாபகரணம்

**பாரிஜாதாபகரணம்**' (*Parijatapaharanamu*)(பாரிஜாதம்+அபகரணம்) ( பாரிஜாத மரத்தை எடுத்து வருதல்) என்பது நந்தி திம்மண்ணா என்பவரால் இயற்றப்பட்ட ஒரு தெலுங்கு கவிதையாகும். இது அரி வம்சம் கதையை அடிப்படையாகக் கொண்டது. கிருட்டிணனுக்கும் அவனது துணைவிகளான ருக்மணிக்கும் சத்யபாமாவுக்கும் இடையே ஏற்படும் காதல் சண்டைதான் கதை.
# பாரிஜாதாபகரணம்

## கதைச் சுருக்கம்

இந்திரனுக்குச் சொந்தமான பாரிஜாதம் என்ற மரத்திலிருந்து நாரதர், கிருட்டிணருக்கு என்றென்றும் மணம் வீசும் ஒரு மலரைக் கொண்டு வந்தார். அந்த நேரத்தில் கிருஷ்ணன் ருக்மணியின் வீட்டில் இருந்ததால் பூவை அவளிடம் கொடுக்கிறார். அவர் ருக்மணிக்கு பூவை கொடுத்ததை அறிந்த சத்தியபாமா பொறாமை கொள்கிறார். கிருஷ்ணர் அந்த மரத்திற்காக தேவதைகளுடன் சண்டையிட்டு, அந்த மரத்தை மீண்டும் சத்யபாமாவிடம் கொண்டு வருகிறார்..
# பாரிஜாதாபகரணம்

## வெளியீடுகள்

- *பாரிஜாதாபகரமு* என்ற பெயரில் 1929 ஆம் ஆண்டு *ஆந்திரப் பத்ரிக்கா* என்ற பத்திரிகையால் வெளியிடப்பட்டது நாகபுடி குப்புசுவாமியின் பரிமலோல்லாசமு என்ற விரிவான வர்ணனையும் இதில் அடங்கும்.
- 1933 இல் சுரபி வர்ணனையுடன் வாவில்லா அச்சகம் . இது மீண்டும் 1960 இல் மறுபதிப்பு செய்யப்பட்டது துசி ராமமூர்த்தி சாத்திரி இரண்டு பதிப்புகளுக்கும் முன்னுரை எழுதினார்.
- ஆந்திரப் பிரதேச சாகித்ய அகாடமி 1978 முதல் முறையாக அச்சிட்டது.
# பாரிஜாதாபகரணம்

## இதனையும் காண்க

- நந்தி திம்மண்ணா
# இரகுநாத் பிரசன்னா

பண்டிட் **இரகுநாத் பிரசன்னா** (*Raghunath Prasanna*) (1913 - ஜூன் 1999) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார். இவர் பன்சூரி வாசிப்பதில் செனாய் நுட்பங்களைப் பயன்படுத்துவதில் அறியப்பட்டார். மேலும் குரல் இசையாலும் ஈர்க்கப்பட்டார்.
# இரகுநாத் பிரசன்னா

## சொந்த வாழ்க்கை

ரகுநாத் உத்தரபிரதேச மாநிலத்தில் உள்ள வாரணாசியில் 1913 இல் பிறந்தார்.  
இவர் சரசுவதி தேவி என்பவரை மணந்தார். இவர்களுக்கு ஏழு குழந்தைகள் இருந்தனர். அவர்களில் இராசேந்திர பிரசன்னா என்பவரும் தனது தந்தையைக் போலவே செனாய் மற்றும் பன்சூரி இசைக் கலைஞர். மற்றொரு மகன்களான இரிசப், இராசேசு மற்றும் இரித்தேசு ஆகியோர் பன்சூரி வாசிக்கிறார்கள்.
# இரகுநாத் பிரசன்னா

## தொழில்

இரகுநாத் பிரசன்னா, செனாய் இசைக்கலைஞரான தனது தந்தை கௌரி சங்கரிடமும், வாரணாசியைச் சேர்ந்த தௌஜி மிசுராவிடமும் இசைப் பயிற்சி பெற்றார். அதுவரை செனாய் வாசிப்பதற்காக அறியப்பட்ட குடும்ப பாரம்பரியத்தில் பன்சூரி கலையை (திரிபுரா பன்சூரி மற்றும் கிருஷ்ண பன்சூரி) அறிமுகப்படுத்திய முதல் நபராவார்.  
சிறு வயதிலேயே, பிரசன்னா இலக்னோ, பிரயாக்ராஜ் மற்றும் ராஞ்சி உள்ளிட்ட பல்வேறு அனைத்திந்திய வானொலி நிலையங்களில் பணியாளர் கலைஞராகப் பணியாற்றினார். பின்னர், இவர் பனாரசு இந்து பல்கலைக்கழகத்தில் பயின்றார், இறுதியில் இந்திய அரசின் பாடல் மற்றும் நாடகப் பிரிவில் இடம் பெற்றார். இரகுநாத் திரிபுரா மற்றும் கிருஷ்ணா பன்சூரிகளை வாசிப்பதற்காகவும் அறியப்பட்டார்.  
இசையிலாளர் *அலைன் டேனிலோ* 1955 ஆம் ஆண்டு *இந்தியன் கிளாசிக்கல் மியூசிக்* என்ற இசைத் தொகுப்பில் இவரது செனாய் மற்றும் திரிபுரா பன்சூரியை பதிவு செய்துள்ளார். பிரசன்னா, 1996 இல் சங்கீத நாடக அகாதமி விருது பெற்றவர்.
# இராசேந்திர பிரசன்னா

**இராசேந்திர பிரசன்னா** ( *Rajendra Prasanna*; பிறப்பு 15 ஏப்ரல் 1956) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார்.  
இராசேந்திரன் இந்தியாவின் உத்தரப் பிரதேசத்தில் உள்ள வாரணாசியில் பிறந்தார். தனது தந்தை இரகுநாத் பிரசன்னா மற்றும் மாமாக்கள் போலாநாத் பிரசன்னா, விஷ்ணு பிரசன்னா ஆகியோரிடம் இசை கற்றார். எழுபதுகளின் ஆரம்பத்தில் இவரது குடும்பம் தில்லிக்கு குடிபெயர்ந்தது. பின்னர் இவர் அபீசு அகமது கான் மற்றும் சர்பராசு உசைன் கான் ஆகியோரின் சீடரானார். பெனாரசு கரானாவின் பாடகர் மகாதேவ் மிசுராவிடமும் இசையைக் கற்றார்.
# இராசேந்திர பிரசன்னா

## நிகழ்ச்சிகள்

எடின்பர்க் திருவிழா ( ஐக்கிய இராச்சியம் ), சிட்னி ஒப்பேரா மாளிகை, இசை, கலை மற்றும் நடன உலகத் திருவிழா ( ஆத்திரேலியா, நியூசிலாந்து ) போன்ற இடங்களில் தனது இசை நிகழ்ச்சிகளை நடத்தியுள்ளார். 1997 இல் அமெரிக்கா, கனடா மற்றும் சுவிட்சர்லாந்தில் நடைபெற்ற "இந்தியாவின் சுதந்திரத்திற்கான பொன்விழா" கொண்டாட்டத்திற்கான உலக இசை விழாவிலும் இவர் நிகழ்த்தினார். மேலும் இலண்டன் இசைக்கலைஞர் ஜார்ஜ் என்பவரின் நினைவஞ்சலி இசை நிகழ்ச்சியிலும், பிரான்சில் *ஓப்பேரா டி லியோனிலும்* நிகழ்த்தியுள்ளார்.
# அபீசு அகமது கான்

**அபீசு அகமது கான்** (*Hafeez Ahmed Khan*) (இறப்பு 2006) இந்திய பாரம்பரிய இசையான இந்துஸ்தானி இசைக் கலைஞர் ஆவார். இந்திய மாநிலமான உத்தரபிரதேசத்தின் வடக்குப் பகுதிகளில் பிரபலமான ஒரு இசைப் பள்ளியான இராம்பூர்-சகாசுவான் கரானாவின் முன்னணிக் கலைஞர்களில் ஒருவராக அறியப்படுகிறார். குருகுல முறையில் இசையைக் கற்றார். மேலும், தனது கல்விப் படிப்பை வழக்கமான வழியில் தொடர்ந்தார். அரசியலில் முதுகலைப் பட்டம் பெற்ற இவர் மின்னசொட்டா பல்கலைக்கழகத்தில் கற்பித்தார். போன்ற பல சீடர்களுக்கு வழிகாட்டியாக இருந்துள்ளார். தான்சேனின் வாழ்க்கையைப் பற்றிய *தி ரெயின் மேக்கர்* என்ற திரைப்படத்திலும் நடித்தார். இந்திய அரசு 1991 இல் நான்காவது உயரிய குடிமகன் விருதான பத்மசிறீ விருதை வழங்கியது புகழ்பெற்ற பாடகர் நிஸ்சார் உசைன் கானின் மகளை திருமணம் செய்தார். 2006 இல் இறந்தார்.
# அபீசு அகமது கான்

## மேலும் பார்க்கவும்

- இராசேந்திர பிரசன்னா
# போலாநாத் பிரசன்னா

பண்டிட் **போலாநாத் பிரசன்னா** (*Bholanath Prasanna*) இந்தியாவைச் சேர்ந்த புல்லாங்குழல் அல்லது பன்சூரி வாசிக்கும் இசைக் கலைஞராவார். வாரணாசியில் பிறந்த இவர் புகழ்பெற்ற புல்லாங்குழல் கலைஞர் ஹரிபிரசாத் சௌரசியா என்பவருக்கு குரு ஆவார்.
# போலாநாத் பிரசன்னா

## தொழில்

போலாநாத் பிரசன்னா தனது தந்தை பண்டிட் கௌரி சங்கரிடமும் தனது சகோதரர் பண்டிட். இரகுநாத் பிரசன்னாவிடமும் இந்தியப் பாரம்பரிய இசையைக் கற்றார். உத்தரப் பிரதேச சங்கீத நாடக அகாதமி விருது (1989) ( செனாய் ) உட்பட பல்வேறு விருதுகள் மற்றும் கௌரவங்களைப் பெற்றவர்.  
ஹரிபிரசாத் சௌரசியா, இராசேந்திர பிரசன்னா (மருமகன்), நிரஞ்சன் பிரசாத், அஜய் சங்கர் பிரசன்னா(மகன்) போன்ற பலருக்கு பன்சூரியை கற்பித்தார்.
# மல்லிகைத் தேநீர்

**மல்லிகைத் தேநீர்** அல்லது **மல்லிப்பூ தேநீர்**(茉莉花茶; பின்யின்: *மோ லி ஹுவா ச்சா*, ஆங்கிலம்:Jasmine tea) சீன மக்களால் பருகப்படும் தேநீர் வகைகளில் ஒன்றாகும். அங்கு இதனை மல்லிகைப் பூ தேநீர் என்றழைக்கிறார்கள். இந்திய தாயக மலர்களில் ஒன்றான அரபு மல்லி என்று உலகின் பல இடங்களிலும் அழைக்கப்படும் மல்லிகை இனத்திலிருந்து இத்தேநீர் உருவாக்கப்படுகிறது. இதனை சீனர்கள் ஆயிரம் ஆண்டுகளாக தயாரிப்பதாகக் கூறுகின்றனர். தயாரிப்பு முறையானது, பெரும்பாலும், பச்சைத் தேநீர் என்பதன் அடிப்படையிலுள்ளது. ஆனால், சில நேரங்களில் *ஓலாங்க்* அடிப்படையிலும் தயாரிக்கின்றனர். இதன் தயாரிப்பு முறையானது மிக அதிக கட்டுப்பாடுகளைக் கொண்டது. ஈரிலைஅமைவில்(Bifoliatum) உள்ள தேயிலைகளோடு ஒரு குறிப்பிட்ட அளவு மலர்ந்த மல்லிகைப் பூக்கள் பக்குவபடுத்தப்பட்டு கலக்கப்படுகின்றன.
# மல்லிகைத் தேநீர்

## மல்லிகைப் பூவின் தரம்

உயர்தர மல்லிகை தேயிலையை உற்பத்தி செய்வதற்கு, அதன் அடிப்படையாகப் பயன்படுத்தப்படும் தேயிலை இலைகளின் தரத்துடன், மல்லிகைப் பூக்களின் தரமும் முக்கியமானதாகும். தரம் என்பது பூக்களின் தோற்றத்தையும், புத்துணர்ச்சியையும் மட்டும் குறிப்பதல்ல; நறுமணத்தை வெளியிடுவதில் பூக்களின் வளர்ச்சி நிலையையும் குறிக்கிறது. மல்லிகை பூக்கள் ஒரு நாள் மட்டுமே பூத்து, 12 முதல் 20 மணிநேரம் வரை மலர்ந்து இருக்கும் இயல்புடையது. பொதுவாக மாலை 6 முதல் 8 மணி வரை இரவில் பூக்கள் பூத்திருக்கும். மல்லிகை உற்பத்தியாளர்கள் பொதுவாக பகலில் பூ மொட்டுகளைப் பறிப்பார்கள். பறிக்கப்பட்ட பூ மொட்டுகள் சேமித்து வைக்கப்படுவதில்லை, ஆனால் அந்த இரவில் நறுமண செயல்முறைக்காக நேரடியாக தேயிலை தொழிற்சாலைகளுக்கு வழங்கப்படுகின்றன. மல்லிகைப் பூக்களை பறிப்பதில் அனுபவம் தேவை, பறித்த மொட்டுகள் அந்த இரவில் பூக்க வேண்டும். ஏற்கனவே மலர்ந்த மொட்டுகள் பயன்படுத்த முடியாதவை; பறித்த மொட்டுகள் இரவில் மலரா விட்டாலும் அதனை பயன்படுத்தமாட்டர்.
# மல்லிகைத் தேநீர்

## மல்லிகை தேயிலைத் தூள்

மல்லிகை மலரின் வாசம் மற்றும் நறுமணம் ஆகியவற்றை உட்கிரகிப்பதற்குத் தேயிலைக்கு நான்கு மணி நேரங்கள் பிடிக்கும். மிக உயர் தரங்களுக்கு இந்த செய்முறையானது ஏழு முறைகள் வரையிலும் மீண்டும் மீண்டும் செய்யப்படும். காரணம், மலர்களின் உள்ளார்ந்த ஈரப்பசையை தேயிலை உட்கிரகித்து விட்டால், அது கெடாதிருக்க அதனை மறுதீயிட வேண்டும். பயன்படுத்தப்பட்ட மலர்களை இறுதிப் பொருளிலிருந்து நீக்கலாம் அல்லது நீக்காமலும் விடலாம். காரணம் இந்த மலர்கள் முழுதும் வறண்டு வாசமற்றே இருக்கும். அடர்த்தி மிகுதியான தேயிலைகளிலிருந்து இதழ்களை ஊதி நீக்குவதற்கு ராட்சசக் காற்றாடிகள் பயன்படுகின்றன. அசாமிய தேநீர் மல்லியும், இத்தயாரிப்பில் ஒரு குறிப்பிட்ட அளவு கலந்து உருவாக்கப்படுகிறது.
# மல்லிகைத் தேநீர்

## இத்தேநீரின் வேதிப்பண்புகள்

ஐட்டன்(Aiton); α-பார்னசீன்(α-farnesene); 3-ஹைட்ராக்ஸி-3-மெத்தில்குளூட்டரில் கோஎன்சைம் ஏ சின்தேஸ்( 3-hydroxy-3-methylglutaryl coenzyme A synthase - HMGS); 3-ஹைட்ராக்ஸி-3-மெத்தில்குளூட்டரில் கோஎன்சைம் ஏ ரிடக்டேஸ் ( 3-hydroxy-3-methylglutaryl coenzyme A reductase - HMGR); ஃபார்னெசில் பைரோபாஸ்பேட் சின்தேஸ் (farnesyl pyrophosphate synthase - FPPS); லோவாஸ்டாடின்(lovastatin); டெர்பீன் சின்தேஸ் (terpene synthase - TPS) ஆகியவை இருப்பதால் உடலுக்கும், மருத்துவ பயன்பாடுகளுக்கும் ஏற்றது.
# சகுந்தலா நரசிம்மன்

**சகுந்தலா நரசிம்மன்** (*Sakuntala Narasimhan*) (பிறப்பு 30 டிசம்பர் 1939) ஓர் இந்தியப் பத்திரிகையாளரும், நுகர்வோர் உரிமை ஆர்வலரும், இந்துஸ்தானி இசையின் இராம்பூர்-சகாசுவான் கரானாவின் பாரம்பரிய பாடகரும் ஆவார். இவர் அபீசு அகமது கானின் சீடராக இருந்தார். மேலும் தூர்தர்ஷன் மற்றும் அனைத்திந்திய வானொலி ஆகியவற்றில் கர்நாடக மற்றும் இந்துஸ்தானி பாணியில் ஏற்பாடு செய்யப்பட்ட தேசிய இசை நிகழ்ச்சியிலும் பாடியுள்ளார். முசிரி சுப்பிரமணிய ஐயர் மற்றும் தஞ்சாவூர் பிருந்தா ஆகியோரிடம் கர்நாடக பாரம்பரிய இசையில் பயிற்சி பெற்றார். இரண்டு பாணிகளையும் இணைத்து "சுய-ஜுகல்பந்தி" செய்து வருகிறார்.
# சகுந்தலா நரசிம்மன்

## ஆரம்ப வாழ்க்கை மற்றும் கல்வி

சகுந்தலா, பொருளாதாரத்தில் முதுகலைப் பட்டமும், பாரம்பரிய இசையில் முதுகலைப் பட்டமும் பெற்றவர். மேலும் பெண் கல்வியிலும், இசையியலிலும் முனைவர் பட்டம் பெற்றவர். 1947 ஆம் ஆண்டு இந்தியா சுதந்திரம் அடைந்தபோது தில்லியில் வாழ்ந்தார். இந்தியப் பிரிவினைக்குப் பின்னர் மும்பைக்கு குடிபெயர்ந்தார். தற்போது பெங்களூரில் வசிக்கிறார். இசையியலில் இவரது முனைவர் பட்ட ஆய்வு கர்நாடக மற்றும் இந்துஸ்தானி பாணிகளின் ஒப்பீட்டு ஆய்வில் இருந்தது. சகுந்தலா அனைத்திந்திய வானொலியில் சிறுவயதிலேயே நிகழ்ச்சிகளை நடத்தத் தொடங்கினார். கடந்த 60 ஆண்டுகளாக இளைஞர்களிடையே இசை மற்றும் கலாச்சாரத்தை மேம்படுத்துவதற்கான சங்கம் உள்ளிட்ட பல அமைப்பாளர்களுக்காக ஒரு நிகழ்ச்சிக் கலைஞராக இருந்து வருகிறார்.
# சகுந்தலா நரசிம்மன்

## தொழில்

பத்திரிகையாளராக, சகுந்தலா மும்பையில் உள்ள தி டைம்ஸ் ஆஃப் இந்தியா குழுமத்தில் 7 ஆண்டுகள் பணியாற்றினார். 1995 இல் டெக்கன் ஹெரால்டு பத்திரிகைக்காகவும், 2000 ஆம் ஆண்டில் நியூயார்க்கில் நடந்த 23 வது ஐநா பொதுச் சபை அமர்விலும், சீனாவில் பெண்களுக்கான ஐநா உலகளாவிய மாநாடு குறித்தும் இவர் அறிக்கை செய்தார். 2002 இல் தென்னாப்பிரிக்காவில் நடைபெற்ற நிலையான வளர்ச்சிக்கான உலக உச்சி மாநாட்டில் கலந்துகொள்ளவும் அதைப் பற்றி எழுதவும் தேர்ந்தெடுக்கப்பட்ட நான்கு இந்திய பத்திரிகையாளர்களில் இவரும் ஒருவர். 2009 வரை 27 ஆண்டுகள் டெக்கான் ஹெரால்டில் இவரது பத்திகள் வெளிவந்தன. மேலும் இவர் தற்போது *தி வயர்*, *சிட்டிசன் மேட்டர்ஸ்*, மற்றும் *மனிலைஃப்* ஆகியவற்றிற்காக எழுதுகிறார்.  
சகுந்தலா மும்பை பல்கலைக்கழகத்தில் இசை கற்பித்துள்ளார். மேலும் பெங்களூரு பல்கலைக்கழகத்தில் முதுகலை மட்டத்தில் பத்திரிகை, பெண்கள் படிப்பு மற்றும் பொருளாதாரம் கற்பித்துள்ளார். அமெரிக்கா, ஐக்கிய ராச்சியம்]], நோர்வே, பாக்கித்தான், கென்யா, உகாண்டா, பிலிப்பீன்சு, இந்தோனேசியா, யப்பான், தாய்லாந்து மற்றும் ஆத்திரேலியா ஆகிய நாடுகளில் ஊடகங்கள், இசை மற்றும் பெண்ணிய ஆய்வுகள் தொடர்பான சர்வதேச மாநாடுகளில் கட்டுரைகளை சமர்ப்பித்துள்ளார்.
# சகுந்தலா நரசிம்மன்

## விருதுகள்

- 1957 மற்றும் 1958 இல் தும்ரி மற்றும் காயலில் அனைத்திந்திய வானொலி விருதுகள்
- 5 கியான் சமாஜ் இசை அகாதமி விருதுகள், 1980
- 1983 இல் சிறந்த பெண் ஊடகவியலாளர்களுக்கான சமேலி தேவி ஜெயின் விருது.
- 2000 ஆம் ஆண்டில் மக்கள் சிவில் உரிமைகளுக்கான சங்கத்தின் 'மனித உரிமைகளுக்கான பத்திரிகை' விருது.
- 2016 ஆம் ஆண்டு கர்நாடக இராச்யோத்சவா விருதுகள்.
# வி. கார்த்திகேய பாண்டியன்

**வி. கார்த்திகேய பாண்டியன்** (*V. K. Pandian*) இந்திய ஆட்சிப் பணி மேனாள் அதிகாரியும் தற்போதைய ஒடிசா மாநிலத்தின் **மாற்றத்திற்கான முயற்சிகளை மேற்கொள்ளும் 5டி (Transformational Initiatives) திட்ட அமைச்சரும்** ஆவார்.
# வி. கார்த்திகேய பாண்டியன்

## இளமைக் காலம்

1974 ஆம் ஆண்டு மதுரை மாவட்டம் மேலூர் அருகேயுள்ள கூத்தப்பன்பட்டி என்ற ஊரில் பிறந்தவர். தமிழ்நாடு விளையாட்டு மேம்பாட்டு ஆணையத்தின் நெய்வேலி விளையாட்டு விடுதியில் தங்கிப் படித்தார். மதுரை ஒத்தக்கடையிலுள்ள வேளாண் கல்லூரி மற்றும் ஆராய்ச்சி நிலையத்தில் இளங்கலையும் தில்லியில் இந்திய வேளாண் ஆராய்ச்சி நிறுவனத்தில் முதுநிலையும் படித்தார். தமிழ்நாட்டில் பிறந்த வி. கா. பாண்டியன் ஒடிசாவினைச் சேர்ந்த இந்திய ஆட்சிப் பணி அதிகாரி சுஜாதா என்பவரை மணந்தார்.
# வி. கார்த்திகேய பாண்டியன்

## இந்திய ஆட்சிப்பணி

வி. கா. பாண்டியன் தமிழ்நாட்டினைச் சேர்ந்த 2000ஆம் ஆண்டில் இந்திய ஆட்சிப் பணிக்குத் தேர்ந்தெடுக்கப்பட்ட அதிகாரி ஆவார். இவர் ஒடிசா ஆட்சிப் பணி அதிகாரியாக 2002ஆம் ஆண்டில் களஹாண்டி மாவட்டத்தில் தரம்கார்க்கில் துணை ஆட்சியராகப் பணியில் சேர்ந்தார். பின்னர், 2005ஆம் ஆண்டில், மயூர்பஞ்சு மாவட்டத்தின் ஆட்சியராக நியமிக்கப்பட்டார். இங்கு இவரது பணி போராளி குழுக்களின் பரவலைக் குறைக்க நிர்வாகம் எவ்வாறு செயல்பட முடியும் என்பதற்கு உதாரணமாக செயல்பட்டார். 2007-ல் பாண்டியன் கஞ்சாம் மாவட்ட ஆட்சியராக பணி மாறுதல் பெற்றார். இப்பணிகளில் பாண்டியன் திறமையாகச் செயல்பட்டதன் காரணமாக மாநில முதல்வர் நவீன் பட்நாயக்கின் தனிச் செயலாளராக 2011 முதல் பணியாற்றும் வாய்ப்பினைப் பெற்றார். 2019ஆம் ஆண்டு நவீன் பட்நாயக் மீண்டும் முதல்வராகப் பதவியேற்ற பின்னர் கூடுதல் பொறுப்புகள் பாண்டியனுக்கு வழங்கப்பட்டன.
# வி. கார்த்திகேய பாண்டியன்

## மாநில அமைச்சராக

பாண்டியன் அரசுப் பதவியிலிருந்து அரசியலில் சேரலாம் என எதிர்க்கட்சிகள் கூறிவந்த நிலையில் தனது அரசுப் பதவியிலிருந்து 23 அக்டோபர் 2023 அன்று விருப்ப ஓய்வு பெற்ற நிலையில் ஆளும் பிஜு ஜனதா தளம் கட்சியில் இணைந்தார். இந்நிலையில் ஒடிசா மாநில மாற்றத்திற்கான முயற்சிகள் நவீன ஒடிசா திட்ட அமைச்சராக நியமிக்கப்பட்டுள்ளார்.
# வி. கார்த்திகேய பாண்டியன்

## விருதுகள்

பாண்டியன் சிறப்பாக பணியாற்றியதைத் தொடர்ந்து பல விருதுகள் பெற்றுள்ளார். அவை:
- பொதுப்பணித் துறையின் மறுவாழ்வுக்காக இந்தியக் குடியரசுத் தலைவரின் தேசிய விருது.
- 'ஹெலன் கெல்லர் விருது'
- கஞ்சாம் மாவட்ட ஆட்சியராக, எய்ட்ஸ் நோயால் பாதிக்கப்பட்டவர்களுக்காக பணியாற்றியதற்கான தேசிய விருது, சுகாதாரம் மற்றும் குடும்ப நல அமைச்சகம், இந்திய அரசு
- மகாத்மா காந்தி தேசிய ஊரக வேலை உறுதியளிப்புச் சட்டத்தினை செயல்படுத்தி நாட்டின் சிறந்த மாவட்டமாகக் கஞ்சாம் மாவட்டத்திற்கான தேசிய விருது இரண்டு முறை - இந்தியப் பிரதமரால் வழங்கப்பட்டது.
# மீனாட்சி சௌத்ரி

**மீனாட்சி சௌத்ரி** (*Meenakshi Chaudhary*) ஓர் இந்திய நடிகையும், வடிவழகியும் அழகுப் போட்டி வெற்றியாளரும் ஆவார். இவர் தெலுங்கு மற்றும் தமிழ் திரைப்படங்களிலும் தோன்றுகிறார். இவர் *பெமினா மிஸ் இந்தியா 2018* போட்டியில் அரியானா மாநிலத்தைப் பிரதிநிதித்துவப்படுத்தினார். அதில் *மிஸ் கிராண்ட் இந்தியா*வாக முடிசூட்டப்பட்டார். *மிஸ் கிராண்ட் இன்டர்நேஷனல் 2018* இல் இந்தியாவைப் பிரதிநிதித்துவப்படுத்தினார். மேலும், இரண்டாம் இடத்தை அடைந்தார். இவர் 2021 இல் தெலுங்கு திரைப்படமான *இசட வாகனமுலு நிலுபரடு* மூலம் திரைப்படத்தில் அறிமுகமானார்.
# இசை மற்றும் கலாச்சாரத்தை மேம்படுத்துவதற்கான சங்கம்

**இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம்** ( *Society for the Promotion of Indian Classical Music And Culture Amongst Youth* (*SPIC MACAY*) என்பது இந்தியப் பாரம்பரிய இசை, இந்தியப் பாரம்பரிய நடனங்கள், நாட்டுப்புற இசை, யோகக் கலை, தியானம், கைவினைப்பொருட்கள் மற்றும் பிற அம்சங்களை மேம்படுத்துவதன் மூலம் இந்திய கலாச்சார பாரம்பரியத்தின் அருவமான அம்சங்களை ஊக்குவிக்கும் ஒரு தன்னார்வ இளைஞர் இயக்கமாகும். இந்திய கலாச்சாரத்தின்; இது உலகெங்கிலும் உள்ள 300 நகரங்களில் அத்தியாயங்களைக் கொண்டுள்ளது. தில்லியின் இந்திய தொழில்நுட்பக் கழகத்தில் 1977 இல் முனைவர் கிரண் சேத் அவர்களால் நிறுவப்பட்டது.
# இசை மற்றும் கலாச்சாரத்தை மேம்படுத்துவதற்கான சங்கம்

## வரலாறு

கரக்பூர், இந்திய தொழில்நுட்பக் கழகத்தின் பட்டதாரியான கிரண் சேத், நியூயார்க்கு நகரிலுள்ள கொலம்பியா பல்கலைக்கழகத்தில் முனைவர் பட்டம் படித்துக் கொண்டிருந்தபோது, நியூயார்க்கில் உள்ள புரூக்ளின் இசை அகாதமியில் உஸ்தாத் நசீர் அமினுதீன் தாகர் மற்றும் உஸ்தாத் ஜியா பரிதுதீன் தாகர் ஆகியோரின் துருபத் கச்சேரியில் கலந்துகொள்ள வாய்ப்பு கிடைத்தது. அபோது இச்சங்கத்தை உருவாக்க அவர் நினைத்தார்.  
1976 இல் இந்தியா திரும்பியதும், புது தில்லி, இந்திய தொழில்நுட்பக் கழகத்தில் கற்பித்தல் மற்றும் ஆராய்ச்சிப் பணிகளைத் தொடங்கினார். அங்கு இவர் மாணவர்களுடன் சேர்ந்து 1977 இல் இசை மற்றும் கலாச்சாரத்தை மேம்படுத்துவதற்கான சங்கத்தைத் தொடங்கினார். இதன் முதல் இசை நிகழ்ச்சியாக மார்ச் 28 1978 அன்று தில்லி இந்திய தொழில்நுட்பக் கழகத்தில் நடைபெற்றது.
# ஆலுகுளி

**ஆலுகுளி** (*Alukuli*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். ஆலுகுளி கிராமம் கோபிசெட்டிபாளையத்திலிருந்து 9 கி.மீ. தொலைவிலும் ஈரோடு மாவட்டத் தலைமையகத்திலிருந்து 45 கி.மீ. தொலைவிலும் கோபிசெட்டிபாளையத்தைக் கோயம்புத்தூருடன் இணைக்கும் சாலையில் அமைந்துள்ளது. ஆலுகுளியில் சுமார் 6974 மக்கள் இருந்தனர்.
# மேவா ஆறு

**மேவா ஆறு** நேபாள நாட்டின் கோசி ஆற்றமைப்பின் ஒரு பகுதியாக இருக்கும் தாமூர் ஆற்றின் முக்கிய துணை ஆறாகும். கிழக்கு நேபாளத்தின் தாப்லேஜங் மாவட்டத்தில் அமைந்துள்ள இந்த ஆறு ஹாங்ட்ருங் கிராமத்தின் அருகே தாமூர் ஆற்றில் கலக்கிறது.
# மேவா ஆறு

## பல்லுயிர் பெருக்கம்

மேவா ஆற்றின் பள்ளத்தாக்கு கடல் மட்டத்திலிருந்து 700 மீ முதல் 3900 மீ வரையிலான உயரத்தில் நிலப்பரப்பைக் கொண்டுள்ளது. இந்த ஆற்றின் பள்ளத்தாக்கு வலசைபோதல் காலத்தில் பறவைகளுக்கு தங்குமிடமாகத் திகழ்கிறது.
# மேவா ஆறு

## உள்கட்டமைப்புகள்

இந்த ஆறானது ஒரு பெரிய நீர்மின் உற்பத்தி மையம் மற்றும் கீழ்காணும் பல திட்டங்கள் கட்டுமான நிலையில் உள்ளன.
- மீ கோலா நீர்மின் திட்டம் (50 மெகாவாட்)
- மத்திய மேவா நீர்மின் திட்டம் (49 மெகாவாட்)
- பாலுன் கோலா நீர்மின் திட்டம் (21 மெகாவாட்), (மேவா ஆற்றின் துணை நதியில்)
# கோயம்புத்தூர் இராமலிங்க சௌடாம்பிகை அம்மன் கோயில்

**இராமலிங்க சௌடாம்பிகை அம்மன் கோயில்** என்பது தமிழ்நாடு மாநிலத்தின் கோயம்புத்தூர் மாவட்டத்தில் கோயம்புத்தூர் நகரின் இராஜ வீதியில் அமைந்துள்ள இராமலிங்க சௌடேசுவரி அம்மன் கோயில் ஆகும். ஐந்து நிலை இராஜகோபுரம் கொண்டு இக்கோயில் அமையப் பெற்றுள்ளது.  
இக்கோயிலானது, கடல் மட்டத்திலிருந்து சுமார் 439.3 மீட்டர் (1441 அடி) உயரத்தில், என்ற புவியியல் ஆள்கூறுகள் கொண்டு அமைந்துள்ளது.  
இராமலிங்கேசுவரர், சௌடாம்பிகை அம்மன், விநாயகர், மகாவிஷ்ணுவின் தசாவதாரங்கள், சிவலிங்கம், காயத்ரி தேவி, அஷ்டலட்சுமிகள், மகிசாசுரமர்த்தினி, தத்தாத்ரேயர், நர்த்தன விநாயகர், வள்ளி தெய்வானை சமேத சுப்பிரமணியர், காமதேனு, கற்பக விருட்சம், ஆஞ்சநேயர், அறுபத்து மூன்று நாயன்மார்கள், சனீசுவரர், சப்தமாதாக்கள் ஆகியோர் இக்கோயிலில் அருள்பாலிக்கின்றனர்.  
வைகாசி விசாகம், ஐப்பசி பௌர்ணமி (அன்னாபிசேகம்), தைப்பூசம், மகா சிவராத்திரி, நவராத்திரி, விஜயதசமி, தீபாவளி, ஆவணி அவிட்டம், ஆங்கில வருடப் பிறப்பு, தமிழ் வருடப் பிறப்பு, ஆருத்ரா தரிசனம் ஆகியவை இக்கோயிலின் முக்கிய திருவிழாக்களாகக் கொண்டாடப்படுகின்றன.
# அம்மாபாளையம்

**அம்மாபாளையம்** (*Ammapalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 15 கி.மீ. தொலைவிலும் ஈரோடு மாவட்டத் தலைமையகத்திலிருந்து 37 கி.மீ. தொலைவிலும்கோபிசெட்டிபாளையத்தை மேவானி வழியாகப் பவானியுடன் இணைக்கும் சாலையில் அமைந்துள்ளது. அம்மாபாளையத்தில் சுமார் 1102 மக்கள் உள்ளனர்.
# அஞ்சனூர்

**அஞ்சனூர்** (*Anjanur*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 27 கி.மீ. தொலைவிலும் ஈரோடு மாவட்டத் தலைமையகத்திலிருந்து 60 கி.மீ. தொலைவிலும் அமைந்துள்ளது. இந்த கிராமம் கோபிசெட்டிபாளையத்தை புஞ்சைப் புளியம்பட்டியை இணைக்கும் சாலையில் அமைந்துள்ளது. அஞ்சனூரில் சுமார் 4302 மக்கள் உள்ளனர்.
# ஆட்டையாம்பாளையம்

**ஆட்டையாம்பாளையம்** (*Attayampalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் இருக்கும் ஒரு கிராமம் ஆகும்.  
"*டெக்சுவேலி*", ஜவுளி தொடர்பான வணிக மேம்பாட்டுக்கான தொழில்துறை பகுதி, இந்த இடத்திற்கு அருகில் அமைந்துள்ளது.
# ஆட்டையாம்பாளையம்

## அருகிலுள்ள இடங்கள்

- நசியனூர்
- பெருந்துறை
- சித்தோடு
- லட்சுமி நகர்
- பவானி
- கொமராபாளையம்
- ஈரோடு
- திருவாச்சி
- மூலக்கரை
# ஆட்டையாம்பாளையம்

## அமைவிடம்

ஆட்டையாம்பாளையம் தேசிய நெடுஞ்சாலை 47-ல் நசியனூர் மற்றும் சித்தோடு இடையே அமைந்துள்ளது.
# ஆட்டையாம்பாளையம்

## நிர்வாகம்

ஆட்டையாம்பாளையம் நசியனூர் நகரப் பஞ்சாயத்து, ஈரோடு மேற்கு சட்டமன்றத் தொகுதி மற்றும் ஈரோடு மக்களவைத் தொகுதிக்கு உட்பட்டது.
# ஆட்டையாம்பாளையம்

## மக்கள்தொகை

ஆட்டையாம்பாளையத்தில் 5985 ஆண்கள் 6190 பெண்கள் என மொத்தம் 12175 பேர் வசிக்கின்றனர்.
# ஆட்டையாம்பாளையம்

## தொழில்

ஆட்டையாம்பாளையத்தில் சிலர் கைத்தறி பணியில் ஈடுபட்டுள்ளனர். அருகில் உள்ள ஊர்களான ஈரோடு, பெருந்துறைக்கு வேலைக்குச் செல்கின்றனர். விவசாயம் செய்வோர் மஞ்சள் மற்றும் கரும்பு பயிரிடுகின்றனர்.
# அர்கசு தைலேரே

**அர்கசு தைலேரே** (*Argas theilerae*) என்பது தெய்லர் ஆப்பிரிக்க வெண்முதுகு பிணந்தின்னிக் கழுகு அர்காசிட் என்று அழைக்கப்படுகிறது. இது அர்காசிடே குடும்பத்தில் உள்ள ஒரு உண்ணி சிற்றினம் ஆகும். இதன் குறிப்பிட்ட பெயர் தென்னாப்பிரிக்க ஒட்டுண்ணி மருத்துவர் கெர்ட்ரூட் தெய்லரைக் கௌரவப்படுத்துகிறது. இது ஆப்பிரிக்க வெண்முதுகு பிணந்தின்னிக் கழுகுகளின் ஒட்டுண்ணி.  
1970-ல் ஹூக்ஸ்ட்ரால் & கைசர் மூலம் இந்த இனம் முதன்முதலில் பிரித்து விளக்கப்பட்டது
# கிரண் சேத்

**கிரண் சேத்** (*Kiran Seth*; பிறப்பு 1949) ஒரு இந்திய கல்வியாளர் ஆவார். தில்லியில் உள்ள இந்திய தொழில்நுட்பக் கழகத்தில் இயந்திரப் பொறியியல் துறையில் பணிபுரிந்து ஓய்வு பெற்ற பேராசிரியர் ஆவார். உலகெங்கிலும் உள்ள இளைஞர்களிடையே இந்திய பாரம்பரிய இசை, இந்திய பாரம்பரிய நடனம் மற்றும் இந்திய கலாச்சாரத்தின் பிற அம்சங்களை ஊக்குவிக்கும் ஒரு இலாப நோக்கற்ற அமைப்பான இசை மற்றும் கலாச்சாரத்தை மேம்படுத்துவதற்கான சங்கத்தை (1977) இன் நிறுவனராக இவர் மிகவும் அறியப்படுகிறார்.  
2009 ஆம் ஆண்டு, கலைத்துறையில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.
# கிரண் சேத்

## ஆரம்ப வாழ்க்கை

1951 இல் நிறுவப்பட்ட கரக்பூர், இந்திய தொழில்நுட்பக் கழகத்தின் கணிதவியலாளரும் முதல் பேராசிரியருமான போஜ்ராஜ் சேத் என்பவருக்கும் பகவதி என்பவருக்கும் மகனாக 27 ஏப்ரல் 1949 இல் பிறந்தார்.
# கிரண் சேத்

## தொழில்

சேத் 1974 இல் நியூ செர்சியில் உள்ள பெல் ஆய்வகங்களில் தொழில்நுட்ப ஊழியர்களில் ஒரு உறுப்பினராகப் பணியாற்றத் தொடங்கினார். 1976 இல் இந்தியாவுக்குத் திரும்பிய இவர் புது தில்லி இந்திய தொழில்நுட்பக் கல்லூரியில்<nowiki/>உதவிப் பேராசிரியராகப் பணிபுரிந்தார். இங்கு இவர் பணி புர்யும்போதுதான் இவர் 1977 இல் இசை மற்றும் கலாச்சாரத்தை மேம்படுத்துவதற்கான சங்கத்தை நிறுவினார்  
2012 முதல் 2014 வரை புனேவில் உள்ள திரைப்படம் மற்றும் தொலைக்காட்சி நிறுவனத்தின் நிர்வாகக் குழுவின் துணைத் தலைவராகவும் பணியாற்றினார்  
இன்று இந்த இயக்கம் தொடர் இசை நிகழ்ச்சிகள், மாணவர்கள் மற்றும் ஆசிரியர்களுக்கான தேசிய மாநாடுகள், தேசியத் தீவிரப் பள்ளி, பூங்காவில் இசை, உதவித் தொகைத் திட்டம், பாரம்பரிய நடைகள், சிறந்த சிந்தனையாளர்களின் பேச்சுக்கள், யோகக் கலை முகாம்கள், பாரம்பரிய திரைப்படங்கள் திரையிடல் முதலியனவற்ற நடத்துகின்றன.